stanford-oval/wikipedia huggingface dataset:
โรงเรียนมวกเหล็กวิทยา
ประวัติ

ในระยะแรกอาศัยอาคารเรียนของโรงเรียนวัดมวกเหล็กนอก (ราษฎร์พัฒนา) มีนักเรียน 46 คน และครู 6 คน มีนายทวี จันทวร เป็นผู้อำนวยการคนแรกของโรงเรียน ต่อมาได้ย้ายมาตังในที่ดินราชพัสดุ ซึ่งอยู่ในความดูแลขององค์การส่งเสริมกิจการโคนมแห่งประเทศไทย (อ.ส.ค.) มีเนื้อที่ 41 ไร่ 0 งาน 13 ตารางวา มีอาคารเรียน 1 หลังเป็นแบบ 216 ล ซึ่งเป็น อาคาร 1 ในปัจจุบัน ปีการศึกษา 2521 มีการเปลี่ยนแปลงหลักสูตรใหม่ และจำนวนนักเรียนชั้น ม.1 เพิ่มมากขึ้น จึงได้สร้างอาคารเรียนชั่วคราว 1 หลัง
ปีการศึกษา 2522 ได้รับงบประมาณสร้างหอประชุม 1 หลังอาคารโรงฝึกงาน 3 หลัง จำนวน 6 หน่วยอาคารพยาบาลและสหกรณ์จำนวน 1 หลัง
ปีการศึกษา 2527 โรงเรียนได้รับอนุมัติให้เปิดสอนในระดับมัธยมศึกษาตอนปลาย โดยมีแผนการเรียน 2 แผนการเรียน ได้แก่ แผนการเรียนวิทยาศาสตร์ และแผนการเรียนเกษตรกรรม
ปีการศุกษา 2528 ได้รับอนุมัติให้ใช้พื้นที่ราชพัสดุในการดูแลขององค์การส่งเสริมกิจการโคนมแห่งประเทศไทย(อสค)เพื่อสร้างสนามกีฬา จำนวน 7 ไร่ 0 งาน 05 ตารางวา
ปีการศึกษา 2531 โรงเรียนได้เข้าร่วมโครงการนำร่อง "การจัดการเรียนการสอนตามหลักสูตรมัธยมศึกษา พุทธศักราช 2524 เพื่อประกอบอาชีพอิสระ"ของกระทรวงศึกษาธิการ โรงเรียนจึงได้เปิดผนการเรียนอาชีพอิสระเพิ่มขึ้นอีก 1 แผนการเรียน และในปีนี้โรงเรียนได้รับคัดเลือกให้เป็นโรงเรียนในโครงการโรงเรียนร่วมพัฒนาการใช้หลักสูตรประจำปีการศึกษา 2532 โรงเรียนได้จัดการศึกษาในระดับมัธยมศึกษาตอนต้นเป็น 6-5-5 และในระดับชั้นมัธยมศึกษาตอนปลายเป็น 3-2-2 รวมจำนวนห้องเรียน 23 ห้อง
ปีการศึกษา 2533 โรงเรียนได้เข้าร่วมโครงการโรงเรียนร่วมพัฒนาหลักสูตร มีนักเรียน 802 คน ครู-อาจารย์ 47 คน จำนวนห้องเรียน 23 ห้อง นักการภารโรง 5 คน และพนักงานขับรถ 1 คน
ปีการศึกษา 2546 โรงเรียนได้เข้าร่วมโครงการ"หนึ่งอำเภอหนึ่งโรงเรียนในฝัน"
ปีการศึกษา 2555 มีที่ดิน 48 ไร่ 0 งาน 18 ตารางวา มีครู-อาจารย์ 68 คน ครูอัตราจ้าง 8 คน พนักงานราชการ 2 คน มีจำนวนนักเรียน 1,600  มีนักการภารโรง 3 คน พนักงานขับรถ 1 คน
ปีการศึกษา 2556 ปัจจุบันมีที่ดิน 48 ไร่ 0 งาน 18 ตารางวา มีครู-อาจารย์ 63 คน ครูอัตราจ้าง 12 คน พนักงานราชการ 2 คน มีจำนวนนักเรียน 1,589  มีนักการภารโรง 3 คน พนักงานขับรถ 1 คน
สัญลักษณ์ประจำโรงเรียน

ปรัชญาโรงเรียน : สามัคคี มีวินัย ใฝ่ศึกษา บูชาคุณธรรม นำชุมชน
สีประจำโรงเรียน : สีเลือดหมู และสีเหลือง
ตราประจำโรงเรียน : ตราประจำโรงเรียนมีสัญลักษณ์และความหมาย ดังนี้
ดวงเทียน : ครูผู้ให้ความรู้แก่นักเรียน
รัศมี : แสงสว่างนำทางนักเรียนและชุมชน
ธมฺมจารี สุขํ เสติ : ความหมาย ผู้ประพฤติธรรมย่อมเป็นสุข
ภูเขา ท้องฟ้า เมฆ : ธรรมชาติที่รอบล้อมโรงเรียน
ต้นกล้า : นักเรียนทุกคนที่กำลังเติบโตเป็นอนาคตของชาติ
ต้นไม้ประจำโรงเรียน : ต้นประดู่แดง
เพลงประจำโรงเรียน : มาร์ชม.ว.
แหล่งข้อมูลอื่น

เว็บไซต์โรงเรียนมวกเหล็กวิทยา
โรงเรียนมวกเหล็กวิทยา ที่เฟซบุ๊ก
ข้อมูลพื้นฐานโรงเรียนมวกเหล็กวิทยาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
อาคารอดิเรกสาร(อาคาร 3) โรงเรียนมวกเหล็กวิทยา
443 (แก้ความกำกวม)

443 อาจหมายถึง:
ค.ศ. 443
443 ก่อนคริสตกาล
+443 รหัสโทรศัพท์Maryland
โบรกปา

| --- | --- |
หญิงชาวโบรกปาในลาดักสวมชุดพื้นเมืองที่ประดับด้วยดอกไม้บนศีรษะอันเป็นเอกลักษณ์
ประชากรทั้งหมด
48,439 คน (พ.ศ. 2554)
ภูมิภาคที่มีประชากรอย่างมีนัยสำคัญ
คาร์กอน, ทาร์-หานู, พาตาลิก ในลาดัก และกิลกิต-บัลติสถาน
ภาษา
โบรกสตัต
ศาสนา
พุทธนิกายวัชรยาน
กลุ่มชาติพันธุ์ที่เกี่ยวข้อง
ดาร์ด และอินโด-อารยัน 
โบรกปา คือกลุ่มชุมชนย่อยของชาวดาร์ดซึ่งอาศัยอยู่ทางตะวันออกของกัศมีร์มายาวนาน พวกเขาใช้ภาษาโบรกสตัต ซึ่งเป็นภาษาย่อยของภาษาชีนา จัดอยู่ในตระกูลภาษาอินโด-อารยัน ซึ่งไม่สามารถเข้าใจได้กับภาษาชีนากลุ่มอื่น ๆ ส่วนใหญ่ชาวโบรกปาอาศัยในเขตลาดักของประเทศอินเดีย และมีจำนวนน้อยอาศัยในเขตบัลติสถานของประเทศปากีสถาน ส่วนใหญ่พบในหมู่บ้านทาร์ (Dha), หานู (Hanu), เบียมา (Beama), คาร์กอน (Garkon), ทาร์จิก (Darchiks), ศารจัย (Sharchay), จูลิจัน (Chulichan) และพาตาลิก (Batalik) ในฝั่งอินเดีย และพ้นเส้นควบคุมจะพบบ้านคาโนก (Ganoaks), โมโรล (Morol), ดานานุซาร์ (Dananusar), เจเจทัง (Chechethang) ในเขตที่ราบสูงเดโอซาอี (Deosai) ในเขตบัลติสถานของประเทศปากีสถาน พวกเขาอ้างว่าบรรพบุรุษอพยพมาจากชีลาสในประเทศปากีสถาน
ศัพทมูลวิทยา

ชื่อ โบรกปา เป็นชื่อที่ชาวลาดักใช้เรียกชนกลุ่มนี้ มาจากคำว่า ดรุกปา เป็นภาษาทิเบตแปลว่า ชาวเติร์ก หรือมาจาก โบรกปา (འབྲོག་པ།) ซึ่งเป็นคำทิเบตที่แปลว่า เผ่าเร่ร่อน
วัฒนธรรม

ชาวโบรกปาในเลห์ส่วนใหญ่นับถือศาสนาพุทธ ขณะที่ชาวโบรกปาจำนวนหนึ่งในการ์คิลนับถือศาสนาอิสลาม ชาวโบรกปาจะไม่บริโภคนมและสัตว์ปีก รับประทานอาหารสามมื้อคือ เวลาเช้า กลางวัน และค่ำ โดยมากจะรับประทานเนื้อสัตว์โดยมากเป็นเนื้อแกะ สถานะทางเศรษฐกิจของครัวเรือนเป็นตัวกำหนดการบริโภคเนื้อสัตว์ หากมีเทศกาลหรือการประกอบพิธีกรรมจะทำให้ผู้คนเข้าถึงเนื้อแกะได้มากขึ้น
เศรษฐกิจ

สถานะทางเศรษฐกิจของชาวโบรกปาเปลี่ยนจากสังคมเกษตรกรรมเป็นแรงงานจ้าง การแบ่งงานโดยใช้เพศและอายุกลายเป็นเรื่องพ้นสมัย ชาวโบรกปามีคติผัวเดียวเมียเดียว เป็นครอบครัวเดี่ยว และได้รับการศึกษา โดยพัฒนาสู่การเป็นลูกจ้างในเศรษฐกิจทางทหารและการขนส่งสัมภาระ แสดงให้เห็นถึงการทำงานที่ซับซ้อนของลาดักในภาวะทันสมัย
444 (แก้ความกำกวม)

444 อาจหมายถึง:
444 ก่อนคริสตกาล
444 (จำนวน)
444.hu เว็บไซต์ข่าวฮังการี
เฮเลนแห่งกรีซและเดนมาร์ก

| เฮเลน |
| --- | --- |

สมเด็จพระราชชนนีแห่งโรมาเนีย
ดำรงพระยศ: 6 กันยายน ค.ศ. 1940 - 30 ธันวาคม ค.ศ. 1947

พระราชสมภพ: 2 พฤษภาคม ค.ศ. 1896(1896-05-02) เอเธนส์, ราชอาณาจักรกรีซ
สวรรคต: 28 พฤศจิกายน ค.ศ. 1982(1982-11-28) (86 ปี) โลซาน, ประเทศสวิตเซอร์แลนด์
ฝังพระศพ: ค.ศ. 1982 Bois-de-Vaux-Cemetery โลซาน ประเทศสวิสเซอร์แลนด์ 19 ตุลาคม ค.ศ. 2019 The New Archbishopic and Royal Cathedral in Curtea de Arges ประเทศโรมาเนีย
คู่อภิเษก: คาโรลที่ 2 แห่งโรมาเนีย
พระราชโอรส: มีไฮที่ 1 แห่งโรมาเนีย
ราชวงศ์:  กลึคส์บวร์ค  โฮเฮนโซลเลิร์น-ซิกมาริงเง็น 
พระราชบิดา: พระเจ้าคอนสแตนตินที่ 1 แห่งกรีซ
พระราชมารดา: เจ้าหญิงโซฟีแห่งปรัสเซีย
เฮเลนแห่งกรีซและเดนมาร์ก สมเด็จพระราชชนนีแห่งโรมาเนีย (2 พฤษภาคม ค.ศ. 1896 - 28 พฤศจิกายน ค.ศ. 1982) หรือ เจ้าหญิงเฮเลนแห่งกรีซและเดนมาร์ก เป็นพระมเหสีในคาโรลที่ 2 แห่งโรมาเนียและเป็นพระราชชนนีในมีไฮที่ 1 แห่งโรมาเนีย
เจ้าหญิงแห่งกรีซ

เจ้าหญิงเฮเลนประสูติที่กรุงเอเธนส์ พระองค์เป็นราชธิดาองค์ที่ 3 ของมกุฎราชกุมารคอนสแตนตินแห่งกรีซ กับพระมเหสีคือ เจ้าหญิงโซเฟียแห่งปรัสเซีย พระองค์มีพระเชษฐาและพระอนุชา 3 พระองค์ซึ่งต่อมาได้เป็นกษัตริย์แห่งกรีซคือ สมเด็จพระราชาธิบดีจอร์จที่ 2 แห่งกรีซ, สมเด็จพระราชาธิบดีอเล็กซานเดอร์ที่ 1 แห่งกรีซ, สมเด็จพระราชาธิบดีพอลที่ 1 แห่งกรีซ และมีพระขนิษฐภคินี 2พระองค์คือ สมเด็จเจ้าฟ้าหญิงไอรีนแห่งกรีซและเดนมาร์ก ,สมเด็จเจ้าฟ้าหญิงแคทเธอรีนแห่งกรีซและเดนมาร์ก พระองค์มีพระนามที่เรียกกันในราชวงศ์ว่า "ซิทตา"(Sitta)
ในปี ค.ศ. 1910 พระองค์ต้องเสด็จออกจากประเทศพร้อมพระราชบิดา-มารดาและพี่น้อง เป็นผลให้พระปิตุลาของพระองค์คือสมเด็จพระราชาธิบดีจอร์จที่ 1 แห่งกรีซ ต้องถูกเชิญออกจากบัลลังก์และพระบิดาของพระองค์ได้สืบบัลลังก์ต่อเป็นสมเด็จพระราชาธิบดีคอนสแตนตินที่ 1 แห่งกรีซ ราชวงศ์ต้องเสด็จไปพำนักที่ซอส ฟรายดิชชอฟ (Schloss Friedrichshof) ซึ่งเป็นบ้านของพระมาตุจฉาของพระองค์คือเจ้าหญิงมาร์กาเรเทแห่งปรัสเซียในฤดูร้อน และได้ไปพำนักที่แฟรงก์เฟิร์ตในฤดูหนาวก่อนที่เสด็จกลับเอเธนส์
ในปี ค.ศ. 1917 เฮเลนและราชวงศ์ต้องเสด็จออกนอกประเทศอีกครั้ง เนื่องจากพระบิดามิได้สนับสนุนพันธมิตรในสงครามโลกครั้งที่ 1 หลังจากพำนักอยู่ที่เซนต์มอริตเพียงสั้นๆ ก็ต้องไปพำนักใกล้เมืองซือริช การเคลื่อนไหวของพวกเขาถูกควบคุมโดยพันธมิตรอย่างเข้มงวด หลังจากนั้นก็ยกเลิกการควบคุมตัว
มกุฎราชกุมารีแห่งโรมาเนีย

ในเดือนธันวาคม ค.ศ. 1919 เฮเลนได้พบกับมกุฎราชกุมารคาโรลแห่งโรมาเนีย
ซึ่งกลับมาจากเดินทางรอบโลกหลังจากทรงหย่ากลับมเหสีพระองค์แรก เฮเลนกับคาโรลได้เสด็จไปโรมาเนียเพื่อไปเฉลิมฉลองงานหมั้นอย่างเป็นทางการของพระเชษฐาของพระองค์ จอร์จกับพระขนิษฐาของคาโรลคือเอลิซาเบธแห่งโรมาเนีย สมเด็จพระราชินีแห่งกรีซ
ในเดือนพฤศจิกายน ค.ศ. 1920 มกุฎราชกุมารคาโรลได้เดินทางมาซือริชเพื่อมาสู่ขอเจ้าหญิงเฮเลน แต่พระนางโซเฟียพระมารดาของเจ้าหญิงเฮเลนไม่เห็นด้วย
ในเดือนธันวาคม ค.ศ. 1920 สมเด็จพระราชาธิบดีคอนสแตนตินที่ 1 แห่งกรีซได้ฟื้นฟูราชบัลลังก์และทั้งราชวงศ์ได้เสด็จกลับกรุงเอเธนส์ ในวันที่ 10 มีนาคม ค.ศ. 1921 เจ้าหญิงเฮเลนได้อภิเษกสมรสกับมกุฎราชกุมารคาโรลแห่งโรมาเนียที่เมโทรโปลิแทน แคนเทลเดล แห่งเอเธนส์พระองค์ทรงเป็นเจ้าหญิงพระองค์แรกที่อภิเษกสมรสในเอเธนส์ การอภิเษกสมรสช่วงแรกเต็มไปด้วยความสุขแต่ในไม่ช้าเริ่มขุ่นเคือง
ในวันที่ 25 ตุลาคม ค.ศ. 1921 มีพระโอรสพระองค์แรกคือเจ้าชายไมเคิล มีข่าวลือว่าพระโอรสโตไม่เต็มที่ (พระโอรสประสูติหลังจากทรงอภิเษกสมรส 7 เดือนครึ่ง) ความจริงคือพระโอรสหนัก 9 ปอนด์และอาจว่าเฮเลนนั้นตั้งครรภ์ก่อนที่จะอภิเษกสมรสเสียอีก
ในเดือนธันวาคม ค.ศ. 1921 ได้เสด็จกลับบูคาเรสต์ เจ้าหญิงเฮเลนได้จัดตั้งโรงเรียนการพยาบาลในโรมาเนียเพื่อทำให้การแพทย์มีมาตรฐานยิ่งขึ้น พระนางได้ก่อตั้งยศพันเอกขึ้นในกองทัยอีกด้วย
ใน ค.ศ. 1925  มกุฎราชกุมารคาโรลได้มีเรื่องอื้อฉาวกับแม็กดา ลูเพสคู ในเดือนธันวาคม ค.ศ. 1925 มกุฎราชกุมารคาโรลได้ปฏิเสธสิทธิในการครองบัลลังก์โรมาเนียและเสด็จออกจากโรมาเนีย ในวันที่ 4 มกราคม ค.ศ. 1926 รัฐสภาโรมาเนียยอมรับการสละสิทธิของเจ้าชายคาโรลและให้พระอิศริยยศเฮเลนเป็น เจ้าหญิงแห่งโรมาเนีย พระนางยังทรงประทับอยู่ในโรมาเนียกับเจ้าชายไมเคิลทายาทสืบบัลลังก์องค์ต่อไป
สมเด็จพระราชินีแห่งโรมาเนีย

ในเดือน กรกฎาคม ค.ศ. 1927 เจ้าชายไมเคิลที่มีพระชนมายุ 5 พรรษาได้ครองราชย์เป็น สมเด็จพระราชาธิบดีแห่งโรมาเนีย พระยศของเจ้าหญิงเฮเลนเป็น เจ้าหญิงแห่งโรมาเนีย พระนางไม่มีบทบาททางการเมืองเลย พระนางมิได้อยู่ในรายชื่อผู้สำเร็จราชการแผ่นดิน ในเดือนธันวาคม ค.ศ. 1927 เจ้าชายคาโรลได้ขอเจ้าหญิงเฮเลนหย่า ในตอนแรกพระนางปฏิเสธแต่ในที่สุดพระนางต้องขอคำแนะนำจากรัฐสภา ในวันที่ 21 มิถุนายน ค.ศ. 1928 ชีวิตคู่ของทั้งคู่ก็ไปด้วยกันไม่ได้
ในวันที่ 6 มิถุนายน ค.ศ. 1930 เจ้าชายคาโรลได้กลับมาโรมาเนียและได้ประกาศขึ้นเป็นกษัตริย์ เฮเลนได้กลับไปอยู่ที่บ้านของเธอในบูคาเรสต์กีบพระโอรสเจ้าชายไมเคิล รัฐบาลต้องการให้ทั้งคู่ปรับความเข้าใจต่อกัน ได้วางแผนการจัดพิธีสวมมงกุฎอย่างเป็นทางการในเดือนกันยายน พระนางเฮเลนทรงยินยอมตามพระสวามีซึ่งกลับมาครองราชสมบัติ พระนางทรงทำตามนายกรัฐมนตรีลูลิว มานิว โดยกำหนดวันครองราชย์ของพระราชาธิบดีคาโรลอย่างเป็นทางการเป็นในปี ค.ศ. 1927 ทำให้เจ้าหญิงเฮเลนกลายเป็นสมเด็จพระราชินีตั้งแต่ ค.ศ. 1927 โดยอัตโนมัติ
ในที่สุดพระเจ้าคาโรลต้องการหย่ากับราชินีเฮเลน และพระองค์ทรงให้มาดามลูเพสคูเข้ามาอาศัยอยู่กับพระองค์ที่ฟอยเชอ และทรงออกพระราชกฤษฎีกาให้พระราชินีเฮเลนยอมถอนพระอิศริยยศ "สมเด็จพระราชินี" และให้ใช้อิศริยยศ "เจ้าหญิง" แต่พระราชินีเฮเลนปฏิเสธทำให้พระองค์ต้องใช้กำลังทหารบังคับ ทำให้พระนางทรงยินยอมหย่าในปี ค.ศ. 1928
พระนางเฮเลนจำต้องลี้ภัยออกจากประเทศ หลังจากทรงไปพำนักที่ลอนดอนเป็นเวลาอันสั้น ได้เดินทางไปที่บ้านพักตากอากาศของพระมารดาใกล้เมืองฟลอเรนซ์แต่การต่อสู้ของพระนางกับพระเจ้าคาโรลก็ไม่หยุดยั้ง เมื่อสถานการณ์เลวร้ายลงพระนางควรไปพบพระโอรสที่บูคาเรสต์ ในเดือนตุลาคม ค.ศ. 1932 พระนางได้กลับไปบูคาเรสต์ พระเจ้าคาโรลเริ่มเรียกร้องให้ต่อต้านพระนางทรงกล่าวว่าพระนางทรงพยายามกระทำอัตวินิบากกรรมถึง 2 ครั้ง พระนางต้องผ่านความยากลำบากที่ทำให้ผลประโยชน์ของพระนางสูญสิ้น พระนางทรงอยู่ในโรมาเนียถึง 6 เดือน และนำพระโอรสไปอยู่ต่างประเทศได้ 1 เดือนต่อปี
การเจตนาร้ายของเจ้าหน้าที่ในโรมาเนียทำให้พระนางคาดว่าอาจต้องลี้ภัยออกจากประเทศและกลับไปยังฟลอเรนซ์ สถานะทางการเงินของพระนางที่มั่นคง ทำให้เธอสามารถซื้อบ้าพักตากอากาศใกล้ๆเมืองซานโดเมอนิโก ในฤดูใบไม้ผลิ ค.ศ. 1934 พระนางได้ย้ายไปอยู่กับพระอนุชา สมเด็จพระราชาธิบดีพอลที่ 1 แห่งกรีซและพระขนิษฐาทั้ง 2 พระองค์ พระนางอยู่ที่นั่นถึง 10 ปีและไปพบพระโอรสปีละ 1 ครั้ง
สมเด็จพระราชชนนีแห่งโรมาเนีย

ในเดือนกันยายน ค.ศ. 1940 เจ้าชายไมเคิลทรงขึ้นครองราชย์ มีพระชันษา 18 พรรษา และทรงทูลเชิญพระมารดากลับโรมาเนีย พระนางได้รับการแต่งตั้งเป็นสมเด็จพระราชชนนีแห่งโรมาเนีย ในระหว่างสงครามโลกครั้งที่ 2 พระนางได้ช่วยเหลือชาวยิวในโรมาเนียจากกองทัพนาซีเยอรมนี 
ในเดือนธันวาคม ค.ศ. 1947 สมเด็จพระราชาธิบดีไมเคิลที่ 1 แห่งโรมาเนียได้ถูกบีบบังคับให้สละราชบัลลังก์ พระนางเฮเลนได้เสด็จกลับไปที่ซานโดเมอนิโก หลังจากนั้นได้พำนักอยู่ที่เมืองโลซาน และฟลอเรนซ์
สมเด็จพระราชชนนีเฮเลนสวรรคตที่เมืองโลซาน สิริพระชนมายุได้ 86 พรรษา
พระราชตระกูล

| 0 | 1 | 2 | 3 |
| --- | --- | --- | --- |

| เฮเลนแห่งกรีซและเดนมาร์ก | พระชนก: คอนสแตนตินที่ 1 แห่งกรีซ | พระอัยกาฝ่ายพระชนก: จอร์จที่ 1 แห่งกรีซ | พระปัยกาฝ่ายพระชนก: คริสเตียนที่ 9 แห่งเดนมาร์ก |
| เฮเลนแห่งกรีซและเดนมาร์ก | พระชนก: คอนสแตนตินที่ 1 แห่งกรีซ | พระอัยกาฝ่ายพระชนก: จอร์จที่ 1 แห่งกรีซ | พระปัยยิกาฝ่ายพระชนก: หลุยส์ แห่ง เฮสส์ - คาสเซิล |
| เฮเลนแห่งกรีซและเดนมาร์ก | พระชนก: คอนสแตนตินที่ 1 แห่งกรีซ | พระอัยยิกาฝ่ายพระชนก: โอลกา คอนสแตนตินอฟนาแห่งรัสเซีย | พระปัยกาฝ่ายพระชนก: แกรนด์ดยุคคอนสแตนติน นิโคเลวิชแห่งรัสเซีย |
| เฮเลนแห่งกรีซและเดนมาร์ก | พระชนก: คอนสแตนตินที่ 1 แห่งกรีซ | พระอัยยิกาฝ่ายพระชนก: โอลกา คอนสแตนตินอฟนาแห่งรัสเซีย | พระปัยยิกาฝ่ายพระชนก: เจ้าฟ้าหญิงอเล็กซานดราแห่งแซ็กซ์ - เอลเทเบิร์ก |
| เฮเลนแห่งกรีซและเดนมาร์ก | พระราชชนนี: โซเฟียแห่งปรัสเซีย | พระอัยกาฝ่ายพระชนนี: ฟริดริชที่ 3 แห่งเยอรมนี | พระปัยกาฝ่ายพระชนนี: วิลเฮล์มที่ 1 แห่งเยอรมนี |
| เฮเลนแห่งกรีซและเดนมาร์ก | พระราชชนนี: โซเฟียแห่งปรัสเซีย | พระอัยกาฝ่ายพระชนนี: ฟริดริชที่ 3 แห่งเยอรมนี | พระปัยยิกาฝ่ายพระชนนี: ออกุสตาแห่งแซ็กซ์ - ไวมาร์ |
| เฮเลนแห่งกรีซและเดนมาร์ก | พระราชชนนี: โซเฟียแห่งปรัสเซีย | พระอัยยิกาฝ่ายพระชนนี: เจ้าหญิงวิกตอเรีย พระวรราชกุมารี | พระปัยกาฝ่ายพระชนนี: เจ้าฟ้าชายอัลเบิร์ต เจ้าชายพระราชสวามี |
| เฮเลนแห่งกรีซและเดนมาร์ก | พระราชชนนี: โซเฟียแห่งปรัสเซีย | พระอัยยิกาฝ่ายพระชนนี: เจ้าหญิงวิกตอเรีย พระวรราชกุมารี | พระปัยยิกาฝ่ายพระชนนี: สมเด็จพระราชินีนาถวิกตอเรียแห่งสหราชอาณาจักร |
บรรณานุกรม

Lee, Arthur Gould. Helen, Queen Mother of Rumania, Princess of Greece and Denmark: An Authorized Biography. London: Faber and Faber, 1956
"Queen Helen of Rumania"(เฮเลนแห่งโรมาเนีย) นิตยสารไทม์ (30 พฤศจิกายน ค.ศ. 1982) : 12.
| ด ค กเจ้าหญิงแห่งเดนมาร์ก |
| --- | --- | --- |
| รุ่นที่ 1 |  Anna Sophie, Electress of Saxony  Frederica Amalia, Duchess of Holstein-Gottorp  Wilhelmine Ernestine, Electress Palatine  Ulrika Eleonora, Queen of Sweden  |  |
| รุ่นที่ 2 |  เจ้าหญิงโซเฟีย  |  |
| รุ่นที่ 3 |  Princess Charlotte Amalie  |  |
| รุ่นที่ 4 |  Louise, Duchess of Saxe-Hildburghausen  |  |
| รุ่นที่ 5 |  สมเด็จพระราชินีโซเฟีย มักดาลีนาแห่งสวีเดน  Wilhelmina Caroline, Electress of Hesse  Louise, Landgravine of Hesse-Kassel  |  |
| รุ่นที่ 6 |  Princess Louise, Duchess of Schleswig-Holstein-Sonderburg-Augustenburg  Juliana, Landgravine of Hesse-Philippsthal-Barchfeld  Louise, Landgravine  of Hesse-Kassel  |  |
| รุ่นที่ 7 |  Hereditary Princess Caroline of Denmark  Vilhelmine, Duchess of Schleswig-Holstein-Sonderburg-Glücksburg  |  |
| รุ่นที่ 8 |  สมเด็จพระราชินีอเล็กซานดราแห่งสหราชอาณาจักร และจักรพรรดินีแห่งอินเดีย  จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก)  เจ้าหญิงไธรา มกุฎราชกุมารีแห่งฮันโนเฟอร์ และดัชเชสแห่งคัมบาร์ลันด์และเทวิอ็อตเดล  |  |
| รุ่นที่ 9 |  เจ้าหญิงลูอีสแห่งชัมเบิร์ก-ลิพเพอ  เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์  เจ้าหญิงไธรา  เจ้าหญิงดักมาร์แห่งเดนมาร์ก, นางคัสเตนสคิโอลด์  อเล็กซานดรา, แกรนด์ดัชเชสปอล อเล็กซานโดรวิชแห่งรัสเซีย*  มาเรีย แกรนด์ดัชเชสจอร์จ มิกาอิโลวิชแห่งรัสเซีย*  เจ้าหญิงมาร์กาเร็ตแห่งบูร์บง-ปาร์มา  |  |
| รุ่นที่ 10 |  เจ้าหญิงฟีโอโดราแห่งชัมเบิร์ก-ลิพเพอ  เจ้าหญิงคาโรลีน-มาทิลเดอแห่งเดนมาร์ก  เจ้าหญิงอเล็กซานดรีน เคาน์เตสแห่งแคสเทล-แคสเทล  สมเด็จพระราชินีเฮเลนแห่งโรมาเนีย*  เจ้าหญิงไอรีน ดัชเชสแห่งโอสตา*   เลดี แคทเธอรีน แบรนด์แรม*  เจ้าหญิงยูจีนี ดัชเชสแห่งคาสเตล ดุยโน*  เจ้าหญิงโอลกาแห่งยูโกสลาเวีย*  เจ้าหญิงเอลิซาเบธ เคาน์เตสแห่งเทอร์ริง-เยทเทินบัค*  เจ้าหญิงมารีนา ดัชเชสแห่งเคนต์*  เจ้าหญิงมาร์การีตาแห่งโฮเฮนโลเฮอ-ลังเงินบวร์ก*  มาร์กราวีนธีโอโดราแห่งบาเดิน*  เจ้าหญิงเซซีลี แกรนด์ดัชเชสรัชทายาทแห่งเฮสส์และไรน์*  เจ้าหญิงโซฟีแห่งฮันโนเฟอร์*  |  |
| รุ่นที่ 11 |  สมเด็จพระราชินีนาถมาร์เกรเธอที่ 2  เจ้าหญิงเบเนดิกเทอ เจ้าหญิงแห่งไซน์-วิทท์เกนสไตน์-เบอร์เลบวร์ก  สมเด็จพระราชินีอันเนอ-มารีแห่งกรีซ  เจ้าหญิงเอลิซาเบธ  สมเด็จพระราชินีอเล็กซันดราแห่งยูโกสลาเวีย*  สมเด็จพระราชินีโซเฟียแห่งสเปน*  เจ้าหญิงไอรีน*  |  |
| รุ่นที่ 12 |  เจ้าหญิงอเล็กเซีย, นางโมราเลส*  เจ้าหญิงเธโอโดรา*  |  |
| รุ่นที่ 13 |  เจ้าหญิงอิซาเบลลา  เจ้าหญิงมาเรีย-โอลิมเปีย*  เจ้าหญิงโจเซฟิน  เจ้าหญิงอะธีนา#  |  |
 *ทรงเป็นเจ้าหญิงแห่งกรีซด้วย  #ทรงถูกถอดพระอิสริยยศ 
ครอบครัวเฮเลนแห่งกรีซและเดนมาร์ก
เจ้าหญิงเฮเลนกับมกุฎราชกุมารคาโรล
โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน

| โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน |
| --- | --- |

กำกับ: โนโบรุ ทาเคโมโตะ
บทภาพยนตร์: นารุฮิซะ อาระกาวะ
เนื้อเรื่อง: Shotaro Ishinomori Toei Company
อำนวยการสร้าง: Motoi Sasaki Takaaki Utsunomiya Takahiro Omori Koichi Yada Akihiro Fukada Tsuyoshi Nakano
นักแสดงนำ: Ryota Ozawa Yuki Yamada Mao Ichimichi Kazuki Shimizu Yui Koike Yudai Chiba Rika Sato Kyousuke Hamao Mikiho Niwa Kento Ono
ผู้บรรยาย: Tomokazu Seki
กำกับภาพ: Shingo Osawa
ตัดต่อ: Ren Sato
ดนตรีประกอบ: Kosuke Yamashita Kazunori Miyake Project.R
บริษัทผู้สร้าง: TV Asahi Toei Video Toei Company Toei Agency Bandai Kinoshita Komuten  
ผู้จัดจำหน่าย: Toei Company
วันฉาย:   11 มิถุนายน ค.ศ. 2011 (2011-06-11) 
ความยาว: 81 นาที
ประเทศ: ญี่ปุ่น
ภาษา: ญี่ปุ่น
ทำเงิน: 288,610,400 เยน
โกไคเจอร์ โกเซย์เจอร์ ซูเปอร์เซนไท 199 ฮีโร่ สงครามศึกครั้งใหญ่ (ญี่ปุ่น: ゴーカイジャー ゴセイジャー スーパー戦隊199ヒーロー 大決戦; โรมาจิ: Gōkaijā Goseijā Sūpā Sentai Hyakukyūjūkyū Hīrō Daikessen) เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี โดยเริ่มออกฉายในประเทศญี่ปุ่นเมื่อวันที่ 11 มิถุนายน ค.ศ. 2011 เป็นภาพยนตร์ที่เฉลิมฉลองครบ 35 ปีของซูเปอร์เซนไท ผู้กำกับภาพยนตร์โดย โนโบรุ ทาเคโมโตะ และเขียนบทโดย นารุฮิซะ อาระกาวะ โดยซูเปอร์เซนไทที่ปรากฏ คือ โกเซย์เจอร์ ,โกไคเจอร์ และมีฮีโร่ 199 คนที่ปรากฏจากซูเปอร์เซนไท ภาพยนตร์เรื่องนี้ทำรายได้กว่า 288,610,400 เยน (ประมาณ 3,600,000 ดอลลาร์สหรัฐ) ของการเปิดตัวภาพยนตร์ในสัปดาห์แรก
เพลงประกอบ

ญี่ปุ่น: "Super Sentai Hero Getter ~ 199 ver. " ; โรมาจิ: スーパー戦隊 ヒーローゲッター〜199ver. ; ทับศัพท์: Sūpā Sentai Hīrō Gettā ~ Hyakukyūjūkyū Bājon
เนื้อเพลงโดย: Shoko Fujibayashi & Naruhisa Arakawa
ประพันธ์โดย: Kenichiro Ōishi
เรียบเรียงโดย: Project.R (Kenichiro Ōishi)
ศิลปิน: Project.R
แหล่งข้อมูลอื่น

Official website (ญี่ปุ่น)
Super Sentai 199 Hero Great Battle at Toei (ญี่ปุ่น)
โก๋หลังวัง

| โก๋หลังวัง |
| --- | --- |
กำกับ: อัครพล อัครเศรณี
นักแสดงนำ: อานัส ฬาพานิช บัณฑิตา ฐานวิเศษ วุฒินันท์ ไหมกัน สินชัย หอมทวล จิรายุษ สังวริบุตร สราวุธ บุญจันทร์ วีระยุทธ น่าบูรณะ ณัฐพล โชติรัตนไพบูรย์
กำกับภาพ: พิพัฒน์ พยัคนะ
ดนตรีประกอบ: จำรัส เศวตาภรณ์
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 15 มีนาคม พ.ศ. 2545
ความยาว: 94 นาที
ภาษา: ไทย
ข้อมูลจาก IMDb
ข้อมูลจากสยามโซน
โก๋หลังวัง เป็นภาพยนตร์ไทยย้อนยุค กล่าวถึงชีวิตของวัยรุ่นไทยในยุคทศวรรษ 1960 ที่นิยมเที่ยวเตร่แถบย่านการค้าวังบูรพา นิยมฟังเพลงตะวันตกของเอลวิส เพรสลีย์ ออกฉายเมื่อวันที่ 15 มีนาคม พ.ศ. 2545
เรื่องย่อ

ปี พ.ศ. 2503 "วังบูรพาภิรมย์" คือ แหล่งรวมวัยรุ่นชาย-หญิง ที่มีรสนิยมทั้งหลาย ที่ใหญ่ที่สุดแห่งหนึ่งของไทย สถานที่แห่งนี้ เต็มไปด้วยวัยรุ่นผู้นำแฟชั่นในทุกด้าน กระแสความนิยมที่เกิดขึ้น จากนักร้องดังของฝรั่งอย่าง เอลวิส เพรสลีย์, เจมส์ ดีนส์ ส่งผลถึงการแต่งกาย ไม่ว่าจะเป็นด้านเสื้อผ้า หรือว่าทรงผม ล้วนถอดแบบมาจากแม่แบบเมืองฮอลลีวู้ดแทบทั้งสิ้น รวมถึงกลุ่มนักเรียนชายสุดหล่อนิสัยดีที่มี วาทิน (อานัส ฬาพานิช) เป็นหัวหน้ากลุ่มด้วย
แต่เมื่อวาทินเกิดไปตกหลุมรัก จำปูน (บัณฑิตา ฐานวิเศษ) สาวสวยน้องขาใหญ่แห่งวังบูรพา ที่ชอบใช้ชีวิตหรูหราฟุ่มเฟือยอย่าง จำเป็น (สินชัย หอมทวล) สงครามแห่งลูกผู้ชายก็เริ่มต้นขึ้น
เมื่อชายทั้งหมดเป็นวัยรุ่นเลือดร้อน ที่มีความฝันคลุกกรุ่นอยู่ในหัวใจ เมื่อทุกกลุ่มต่างมีศักดิ์ศรี ที่ไม่มีสิ่งใดมาลบล้างได้ เมื่อทุกวินาทีแห่งความรัก ทำให้ชีวิตมีความหมายมากกว่าเดิม และเมื่อทุกอุดมการณ์รวมตัวกัน เป็นหนึ่งเดียวแห่งวังบูรพา ในนามแห่ง "โก๋หลังวัง"
นักแสดง

อานัส ฬาพานิช  รับบทเป็น  วาทิน
บัณฑิตา ฐานวิเศษ  รับบทเป็น  จำปูน
ณัฐกฤตย์ บัวผาง รับบทเป็น   รุ่ง สะพานขาว
นิธิ ผลทวี รับบทเป็น   ปาน
ภูผา ปาณานนท์ รับบทเป็น   บารมี
วีระยุทธ น่าบูรณะ รับบทเป็น  เอ๊กซ์
สินชัย หอมทวล   รับบทเป็น  จำเป็น
วุฒิชัย ไหมกัน รับบทเป็น   อ๊อด
ดวงธิดา ธรรมธัช รับบทเป็น   นัดดา
แหล่งข้อมูลอื่นๆ

โก๋หลังวัง ที่อินเทอร์เน็ตมูวีเดตาเบส
หนังดี
ข้อมูลภาพยนตร์ไทยเรื่อง โก๋หลังวัง
โก๋หลังวัง (2002) ที่สยามโซน
ไซโค-พาส โพรวิเดนซ์

ภาพยนตร์อนิเมะแนวอาชญากรรมในปี พ.ศ. 2566
| ไซโค-พาส โพรวิเดนซ์ |
| --- | --- |
ใบปิดภาพยนตร์
Psycho-Pass Providence
กำกับ: นาโอโยชิ ชิโอตานิ
บทภาพยนตร์: มาโกโตะ ฟูกามิ โท อูบูกาตะ
เนื้อเรื่อง: โท อูบูกาตะ
นักแสดงนำ:   คานะ ฮานาซาวะ  โทโมกาซุ เซกิ  เค็นจิ โนจิมะ  ชิซูกะ อิโต  มิยูกิ ซาวาชิโระ  อายาเนะ ซากูระ 
ตัดต่อ: โยชิโนริ มูรากามิ
ดนตรีประกอบ: ยูโงะ คันโนะ
บริษัทผู้สร้าง: โปรดักชัน ไอ.จี 
ผู้จัดจำหน่าย: โทโฮ
วันฉาย: 12 พฤษภาคม พ.ศ. 2566 (ญี่ปุ่น) 21 กันยายน พ.ศ. 2566 (ไทย)
ประเทศ: ญี่ปุ่น
ภาษา: ญี่ปุ่น
ไซโค-พาส โพรวิเดนซ์ (Psycho-Pass Providence) เป็นภาพยนตร์อนิเมะแนวอาชญากรรม-วิทยาศาสตร์ในปี พ.ศ. 2566 ผลิตโดยสตูดิโอ โปรดักชัน ไอ.จีและกำกับโดยนาโอโยชิ ชิโอตานิ มีฐานะเป็นส่วนหนึ่งของการฉลองครบรอบ 10 ปีของซีรีส์อนิเมะ ไซโค-พาส ถอดรหัสล่า ออกฉายประเทศญี่ปุ่นเมื่อวันที่ 12 พฤษภาคม พ.ศ. 2566 และออกฉายในประเทศไทยในวันที่ 21 กันยายน พ.ศ. 2566
นักพากย์

| ตัวละคร | นักพากย์ชาวญี่ปุ่น |
| --- | --- |
สึเนโมริ อาคาเนะ: คานะ ฮานาซาวะ
โคกามิ ชินยะ: โทโมกาซุ เซกิ
กิโนสะ โนบุจิกะ: เค็นจิ โนจิมะ
คุนิซึกะ ยาโยอิ: ชิซูกะ อิโต
คาราโนโมริ ชิอง: มิยูกิ ซาวาชิโระ
ชิโมสึกิ มิกะ: อายาเนะ ซากูระ
ฮินากาวะ โช: ทากาฮิโระ ซากูราอิ
สุโงะ เท็ปเป: ฮิโรกิ โทจิ
เฟรเดริกา ฮานาชิโระ: ทากาโกะ ฮนดะ
ไซกะ โจจิ: คาซูฮิโระ ยามาจิ
โดมิเนเตอร์: โนริโกะ ฮิดากะ
แหล่งข้อมูลอื่น

เว็บไซต์ทางการ (ญี่ปุ่น)
ไซโค-พาส โพรวิเดนซ์ (อนิเมะ) ที่เครือข่ายข่าวอนิเมะ
เพ็กฮวยเกี่ยม

| เพ็กฮวยเกี่ยม   (เทพบุตรงูทอง)   |
| --- | --- |

ผู้ประพันธ์: กิมย้ง
ชื่อเรื่องต้นฉบับ: 碧血劍   (Bì Xuě Jìan)
ผู้แปล: จำลอง พิศนาคะ, น.นพรัตน์   ฉบับอื่นๆ ไม่ทราบแน่ชัด
ภาษา: จีน
ประเภท: นิยายกำลังภายใน
ชนิดสื่อ: นิยาย
เทพบุตรงูทอง หรือ เพ็กฮวยเกี้ยม (จีนตัวย่อ: 碧血剑; จีนตัวเต็ม: 碧血劍; พินอิน: Bì Xuě Jìan) เป็นนิยายกำลังภายในเรื่องที่สองของ กิมย้ง การแปลเป็นภาษาไทย ครั้งแรก โดย จำลอง พิศนาคะ และ ครั้งที่สองโดย น.นพรัตน์  ชื่อภาษาอังกฤษว่า The Sword Stained With Royal Blood
ตัวละคร

อ้วงเซ็งจี้ (เหยียนเฉินจือ)
อุนแชแช
ฮ่อทิชิ่ว
เซี่ยซิหยี
3 สบบัติ พรรคห้าพิษ (เบญจพิษ)

กระบี่งูทอง (金蛇剑)
เหล็กงูทอง (金蛇锥)
คัมภีร์งูทอง (金蛇秘笈)
ความแตกต่าง

ในฉบับพิมพ์เก่าของจำลอง พิศนาคะ และ น.นพรัตน์ มีความแตกต่างกันในเรื่องที่อยู่ของตัวละคร ชื่อ โหวเฉียวจง (กวีในสมัยราชวงศ์ชิง มีตัวตนอยู่จริง) ในฉบับของจำลอง พิศนาคะ โหวเฉียงจง มีบ้านเกิดอยู่ที่เมืองเซี่ยงคิว มณฑลฮ่อหนำ (เหอหนาน) ในขณะที่ฉบับของ น.นพรัตน์ เดิมนั้น มีบ้านเกิดอยู่ที่เกาะบอร์เนียว อาจจะเกิดจากการแก้ไขของท่านกิมย้งในครั้งที่ 1 และ 2 เพราะเป็นการแปลในฉบับที่ต่างกันนี้เอง อนึ่งแม้จะมีความแตกต่างกันบ้าง แต่ก็ถือว่าเล็กน้อยมาก เมื่อเทียบกับเนื้อเรื่องทั้งหมด
การดัดแปลงในสื่ออื่น > ภาพยนตร์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1958 / 1959 | Emei Film Company (Hong Kong) | Cho Tat-wah, Sheung-koon Kwan-wai, Chan Tsui-ping, Tsi Law-lin, Ng Cho-fan | See Sword of Blood and Valour |
| 1982 | Shaw Brothers Studio (Hong Kong) | กัว จุย, Chiang Sheng, Wen Hsueh-erh, Lung Tien-hsiang | See Sword Stained with Royal Blood (1982 film) |
| 1993 | Hong Kong | หยวน เปียว, Yip Chuen-chan, Sharla Cheung, Danny Lee, Anita Yuen | See The Sword Stained with Royal Blood (film) |
การดัดแปลงในสื่ออื่น > ละครโทรทัศน์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1977 | CTV (Hong Kong) | Chan Keung, Wen Hsueh-erh, Lee Tong-ming, Shek Tin, Wu Yan-yan, Yuen Chau | See Sword Stained with Royal Blood (1977 TV series) |
| 1985 | ทีวีบี (Hong Kong) | หวง เย่อหัว, Chong Ching-yee, Teresa Mo, เหมียว เฉียวเหว่ย์, Regina Tsang, Rebecca Chan | See เพ็กฮ้วยเกี่ยม ดาบเลือดสะท้านแผ่นดิน |
| 2000 | ทีวีบี (Hong Kong) | Gordon Lam, Sarah Au, เสอ ซือม่าน, Kwong Wa, Melissa Ng, Fiona Yuen | See Crimson Sabre |
| 2007 | Mainland China | Bobby Dou, Eva Huang, Sun Feifei, Hsiao Shu-shen, Vincent Chiao | See Sword Stained with Royal Blood (2007 TV series) |